[{"text_idx": "#000001", "text": "Mo\u0308o\u0308dunud aastal alustas Keskkonnaamet seoses jahindusalaste rikkumistega 149 va\u0308a\u0308rteomenetlust"}, {"text_idx": "#000002", "text": "Jahiseaduse ja selle alusel kehtestatud o\u0303igusaktide no\u0303uete ta\u0308itmise u\u0308le teostab riiklikku ja\u0308relevalvet Keskkonnaamet, kes alustas 2022. aastal seoses jahindusalaste no\u0303uete rikkumistega kokku 149 va\u0308a\u0308rteomenetlust."}, {"text_idx": "#000003", "text": "Ko\u0303igist jahindusalaste no\u0303uete rikkumistest peaaegu poole (45%, 67 rikkumist) moodustasid jahipidamiso\u0303iguse tasu makseta jahipidamised. 2021. aastaga vo\u0303rrelduna on jahipidamiso\u0303iguse tasu makseta rikkumiste osakaal to\u0303usnud, sest toona alustati 40 menetlust ja osakaal ko\u0303igist rikkumistest oli vaid 28%."}, {"text_idx": "#000004", "text": "Keskkonnaamet tuletab taas ko\u0303igile jahimeestele meelde, et jahipidamiso\u0303iguse eest saab tasuda veebilehel jahiluba.ee. Pa\u0308rast maksmist tuleb jahimehe e-posti aadressile maksekinnitus, teavitus loa aegumise ja tasu kehtivuse lo\u0303ppemise kohta. Kaks viimast teavitust saabuvad juhul, kui kehtiva jahipidamiso\u0303iguse ja uue ostetud jahipidamiso\u0303iguse vahele ei ja\u0308a\u0308 ajalist vahemikku. Info maksmise kohta on leitav ka Eesti Jahimeeste Seltsi veebilehel ."}, {"text_idx": "#000006", "text": "Keelatud vahendiga ja viisil, keelatud ajal ja keelatud kohas jahipidamisega seoses alustati 2022. aastal kokku 31 va\u0308a\u0308rteomenetlust, mis moodustab 21% rikkumiste u\u0308ldarvust. 2021. aastaga vo\u0303rrelduna on rikkumiste osakaal to\u0303usnud. Suure osa rikkumistest moodustasid poolautomaatsete jahirelvade kasutamine, mille salved mahutasid enam kui kahte padrunit ning jahipidamine hoonetele la\u0308hemal kui 200 meetrit ja maaomaniku poolt jahipidamise keeluga kinnistutel. Menetlused alustati ka seoses kunstliku valgusallika keelatud kasutamisega. Lisaks sellele oli menetluse alustamise po\u0303hjuseks jahipidamine va\u0308ljaspool jahiaega ja keelatud vahenditega (silmused, taldrikrauad)."}, {"text_idx": "#000007", "text": "Positiivne muutus on toimunud jahiohutusno\u0303uete rikkumiste osas. Kui 2021. aastal alustati jahiohutusega seoses 40 va\u0308a\u0308rteomenetlust, mis moodustas rikkumiste u\u0308ldarvust 28%, siis 2022. aastal alustati selliseid menetlusi poole va\u0308hem, vastavalt 20 menetlust ja osakaal ko\u0303igist rikkumistest oli 13%. Peamisteks jahiohutuse no\u0303uete eksimusteks olid laetud relv transpordivahendis, kus padrun oli jahipu\u0308ssi rauas vo\u0303i oli relvale kinnitatud padrunitega salv, aga ka individuaaljahis pu\u0308ssikotist va\u0308ljas oleva jahirelva transportimine. Kuigi jahiohutusele on pu\u0308hendatud ka Eesti Jahimeeste Seltsi koduleheku\u0308ljel ja ajakirja \u201eEesti Jahimees\u201c veergudel korduvalt ta\u0308helepanu, on relvade ohutule ka\u0308sitlemisele vaja ja\u0308tkuvalt suunata ko\u0303rgendatud ta\u0308helepanu."}, {"text_idx": "#000008", "text": "Jahiloata jahipidamisega seoses alustati 2022. aastal kokku 15 va\u0308a\u0308rteomenetlust, mis moodustab ko\u0303ikidest jahindusalastest rikkumistest 10%. 2021. aastaga vo\u0303rrelduna on rikkumiste osakaal va\u0308henenud. 2021. aastal alustati 25 menetlust ja osakaal ko\u0303igist rikkumistest oli 17%. Arvud sisaldavad nii teolt tabatud jahiloata ku\u0308ttimisi kui ka kuuliauguga avastatud ku\u0308ttimisi, kus on alust arvata, et suuruluk on surmatud ilma suuruluki jahiloata."}, {"text_idx": "#000010", "text": "Jahimeeste podcasti uus osa keskendub koertega jahile"}, {"text_idx": "#000011", "text": "Meie u\u0308hendusse kuulub enamik Eesti jahimeestest, kes hooldavad ulukeid ja peavad jahti 85% Eesti jahiterritooriumil."}, {"text_idx": "#000013", "text": "Ajakiri Eesti Jahimees ilmub alates 2001. aastast. Ta on suunatud Eesti jahimeestele, ning po\u0303nevat lugemist leiab ka iga looduseso\u0303ber. Ilmub 6 korda aastas."}]